SupplyHero.com Office Binders & Binding Supplies Binders Ring Recycled Super StrengthPremium Slant-D® Ring Binders - CRD-11542
SKU : CRD-11542
2" Cap., Blue JY LEES NOU Droomkamer
’n Mens is dikwels geneig om die binneversiering van babakamers te oordoen. Met net ’n paar oulike toevoegings kan ’n eenvoudige kamer omskep word in ’n droomkamer vir ’n pasgebore baba.
Om by een helder kleur te hou is ’n goeie manier om die babakamer met min geld treffend te laat lyk. Tog kan een kleur maklik hard en koud lyk. Versag dus die voorkoms met ’n klompie noukeurig-uitgesoekte items en mooi ontwerpe in delikate kleedstowwe. Rangskik dit vir ’n informele voorkoms op rakke of in mandjies oral in die kamer.
KLEURE: Kies een kleur en hou daarby. Helder kleure is beter as pastelle vir ’n eenkleur-tema. Vul dit aan met ontwerpe, detail en aksente in kontrasterende kleure. Hou by dieselfde sterk kleur en diepte as jou hoofkleur, soos karmosynrooi met sonskyngeel, of kobaltblou met blaargroen.
MURE: Babas reageer van vroeg af op kontrasterende vorms. Plaas ’n plakker of sjabloon waar die baba dit kan sien. Hier is die plasing van die oulike swaaiontwerp aan die kant van die bababedjie baie treffend.
KLEEDSTOF: Vars wit en bekostigbare bababeddegoed word saam met ou ontwerpe en borduurwerk gebruik. Hierdie voorkoms is baie veelsydig en kan vir ’n seuntjie of meisietjie geskik wees. Gebruik ou cowboy-patrone vir ’n seuntjie en blomontwerpe vir ’n meisietjie.
MEUBELS: Enige tradisionele, eenvoudige bababedjie kan met helder verf opgekikker word.
BYKOMSTIGHEDE: Die sukses van die styl hang af van die aandag aan detail in die items wat informeel in die kamer gerangskik is. Alles sê jy gee om: die fyn borduurwerk op die kussing, die met die hand uitgewerkte boodskap op die kartondoos, die strooisel harte en die spesiale bottel.
BERGING: Klein reistasse werk goed vir berging en jou kind kan dit regdeur sy grootwordjare gebruik; dieselfde geld vir ’n groot mandjie op die vloer vir speelgoed en linne.
Sam, self ’n ma, skryf oor binneversiering en skeppende items vir kinders om ander ma’s aan te spoor om tuis kreatiewer te wees. Sam glo ’n kind se omgewing is sy eerste stappie na kreatiwiteit.
Sam het haar eie maatskappy vir die binneversiering van kinderkamers. Sy spesialiseer in die ontwerp van produkte vir skeppende speelplekke en speel-idees vir kinders. Sy is ook ’n konsultant vir binneversiering, met die klem op kinderkamers. Sam bied dekorwerkwinkels aan, waartydens sy ouers blink planne vir hul kinders se kamer en speelplekke gee. Sy het al werkwinkels saam met Wellness Warehouse, die tydskrifte Home & Tuis en Plascon in Gauteng aangebied.